Producenten skal være tilsluttet Vinduesindustrien, Energimærkningsordningen og DVV.

Vinduer og døre skal være danskproducerede, DVV-mærkede og tilbydes med 10 års garanti. Producentens kvalitetsstyringssystem skal være certificeret iht. DS/EN ISO 9001.

Vinduer med 2-lags ruder skal minimum have en Eref på –32 kWh/m²/år og for 3-lags ruder minimum en Eref på –18 kWh/m²/år.

Udformning

Vinduer og døre udføres som typen CONTURA fra Idealcombi i træ/aluminium.

Contura udføres som type Frame med glaslistemarkering eller type Nation med kitfals udseende.

Udvendig ventileret klimaskærm i aluminium, for ramme og karmdel, sikrer afvanding og udluftning.

**Træ**: Alt træ skal være FSC®-certificeret. Kernetræsandelen skal opfylde kravene til behandlingssystem 5 i henhold til VinduesIndustriens tekniske bestemmelser pkt. 5.4.2, dvs. min. 60 % kernetræsandel i udvendige false og overflader i henhold til VinduesIndustriens tekniske bestemmelser bilag 10.

Alt træ skannes for knaster og vindridser. I den efterfølgende optimeringsproces skal defekter, såsom vindridser og knaster, bortskæres, mindre knaster mod murfalse tillades. Emnerne skal fingerskarres og samles i længder på 6 meter med en krumning på max. 1 mm pr. lbm. Fingerskarringen skal være i overensstemmelse med Din 68140.

Samlinger skal være tætnet med et, i aluprofilet, indnotet EPDM gummiprofil. Drænhuller udføres, om muligt, skjulte.

Rammer skal være synlige ind– og udvendigt og være udført i træ med 7o skrå bundfals i dimension 76 mm x 66 mm og med en udvendig aluminiumsramme monteret med clips. Clipsene skal være udformet således, at alu-skallen kan demonteres for evt. rudeudskiftning. Alu-skallen må ikke kunne demonteres, når rammerne er lukkede.

Aluminiumsskallen på rammerne udføres i 2 typer, med udseende som Frame, med glaslistemarkering, eller som Nation med kitfals.

Overgangen mellem den udvendige alu-skal og glas skal være max. 1 mm med undersænket tætningsprofil.

Elementet udføres med 2 tætningslag.

**Aluminium**: Aluminium udføres i en legeringssammensætning i henhold til EN 573-3. Legering EN AW-6060 TF (AIMgSi0,5).

**Glas**: Der skal anvendes dobbeltforseglede isoleringsruder, der er certificeret i.h.t. DS/EN 1279, med en min. U-værdi 1,1 W/m2.

Ruden opbygges efter typen Contura Frame med en 28 mm lavenergiglas, 4-20-4, i gående og faste elementer. Opbygges elementet efter typen Contura Nation med en 36 mm lavenergiglas, 4-12-4-12-4, 3-lags løsning i alle gående og faste elementer.

Alle ruder skal opfylde kravene til personsikkerhed og gældende krav i bygningsreglementet. Producenten skal være tilsluttet Vinduesindustrien, Energimærkningsordningen og DVV.

Termoruder skal leveres med 10 års garanti.

Overfladebehandling: Trædelene skal overfladebehandles som Behandlingssystem 2ØKO i henhold til DVV’s tekniske bestemmelser pkt. 5.5.2. Grundbehandling skal ske med et vandfortyndbart, fungicidholdigt middel. Overfladebehandlingen skal ske med en vandfortyndbar, diffusionsåben akrylbaseret maling. Lagtykkelsen skal være større end 80µm (tørfilm), og det samlede system skal have opnået karakteren 1 efter prøvning iht. EN 152-1.

Aluminiumsdelene grund- og overfladebehandles inden bearbejdning. Ved pulverlakering skal anvendes miljø- og kvalitetsgodkendte polyesterpulvere. Aluminiumsprofilerne lakeres med en lagtykkelse på minimum 80µm.

Træ udføres med overflade i glans 30 og aluminium udføres med overflade i mat eller blank, som standard, i én af de 15 standardfarver eller i henhold til RAL farveskala.

Den udvendige alu-skal kan tilbydes udført i glans 30 Mat.

**Beslag**: Alle beslag skal være udført af naturanodiseret aluminium, plast eller stål med en varmforzinkning eller elektroforzinkning med efterfølgende kromatpassivering i farveløs/blå eller gul overflade.

**Fugning**: Fugning skal ske som 1-trins eller 2-trinsfuge i.h.t. FSO´s fugehåndbog. Dræn i vinduessystem må ikke blokeres ved fugning.

Der henvises til Idealcombi A/S montagevejledning for fugeplaceringer.

Funktioner

**Kip-dreje vinduer** skal være med justerbare hængsler og lukkebeslag. Vinduets kip-funktion åbner indadgående i ca. 10 cm ventilationsstilling, Vinduets dreje-funktion åbner sidehængt indadgående primært til brug ved vinduespudsning. Indnotet omkringløbende grå tætningsliste, hjørneklippet.

**Kip-dreje døre** skal være med justerbare hængsler og lukkebeslag. Dørens kip-funktion åbner indadgående i ca. 10 cm ventilationsstilling, dreje-funktionen anvendes for fuld åbning af døren. Indnotet omkringløbende grå tætningsliste, hjørneklippet.

**Kip-skyde døre** skal være med med fast sideparti. Grebsstyret funktion. Justerbare skyde- og lukkebeslag. Skydedøren er indvendigt kørende. Indnotet omkringløbende grå tætningsliste, hjørneklippet.